Diari Oficial de la Generalitat Valenciana


Sumari del DOGV 3975, del 06-04-2001 (2001/1978)

ACORD de 31 de gener de 2001, de la Comissió Territorial d'Urbanisme de València, relatiu al Pla Especial Sòl Dotacional de l'Horta Major de Vilamarxant.
---------------------------------------------------------------------------------------------------------------------------------------------------------

### Dades del document

Número de DOGV
:   3975

Data del DOGV
:   06-04-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1978


Data del document
:   31-01-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Vilamarxant
    * pla d'urbanisme

ACORD de 31 de gener de 2001, de la Comissió Territorial d'Urbanisme de València, relatiu al Pla Especial Sòl Dotacional de l'Horta Major de Vilamarxant. [2001/1978]
  
Vist l'expedient remés per l'Ajuntament de Vilamarxant, referit al Pla Especial Sòl Dotacional de l'Horta Major, i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant acord del ple de l'ajuntament en sessió del dia 27 de juliol de 2000. Després del pertinent període d'informació, durant el qual no es van presentar al·legacions, es va aprovar provisionalment pel mateix òrgan amb data 14 de desembre de 2000. L'expedient complet té entrada en el Registre de la Comissió Territorial d'Urbanisme amb data 21 de desembre de 2000.
  
Segon
  
El projecte consta de memòria descriptiva i justificativa i plans d'informació i d'ordenació.
  
Tercer
  
L'objecte del projecte és la delimitació d'una zona de reserva, en sòl no urbanitzable, per a la implantació d'un centre d'ensenyament secundari de 16 unitats d'ESO i 4 unitats de batxiller i un centre esportiu i cultural multiusos.
  
La zona afectada se situa al nord del sòl urbà, en la línia de delimitació de sòl urbà que partint de la carretera de Llíria cap a l'est delimita el traçat de la séquia major, el Col·legi Públic Horta Major, la zona verda situada en el límit aquest del col·legi i la finca anomenada Molí. La superfície afectada és de 59.192 m².
  
Quart
  
Durant la tramitació de l'expedient s'ha sol·licitat informe dels següents organismes: Conselleria de Cultura, educació i Ciència, Direcció General Obres Públiques (Divisió de Carreteres) de la COPUT i Diputació Provincial.
  
Dels anteriors s'han rebut els següents:
  
Direcció General Obres Públiques (Divisió de Carreteres) de la COPUT, emés, amb data 18 de setembre de 2000, en sentit favorable, si bé es condiciona al compliment dels condicionants establits en el seu informe de data 19 de juny de 1996.
  
Conselleria de Cultura, Educació i Ciència, emés, amb data 30 d'octubre de 2000, en sentit desfavorable, i s'addueix per a això que el nombre de plantes no ha de ser inferior a dues i que l'alçària de cornisa no serà inferior a 9 metres, a més d'exigir l'ordenació detallada de la zona i l'autorització del titular de la via confrontant.
  
Cinqué
  
Vilamarxant té les Normes Subsidiàries aprovades definitivament per la Comissió Provincial d'Urbanisme en data 29 de juny de 1989.
  
Sisé
  
La Comissió Informativa de la Comissió Territorial d'Urbanisme de València, en sessió del 25 de gener de 2001, va emetre informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que estableix l'article 38, per remissió de l'article 43.3, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
La citada reserva es realitza a l'empara del que disposa l'article 99 de la Llei Reguladora de l'Activitat Urbanística, i es reserva una àrea per a la creació o l'ampliació del patrimoni públic de sòl municipal amb independència de la seua classificació o qualificació del sòl, i conté les determinacions establides en l'article 89 del Reglament de Planejament de la Comunitat Valenciana.
  
Quart
  
És necessari analitzar el contingut de l'informe emés per la Conselleria de Cultura, Educació i Ciència. A aquest respecte cal fer constar que les observacions que es realitzen són referides a qüestions relatives a l'ordenació detallada, qüestió aquesta que no s'aborda en el present Pla Especial, ja que el seu objecte ?com no podia ser d'una altra manera- se circumscriu a la identificació de l'àrea de reserva, sense definir l'ordenació concreta de la zona, qüestió aquesta que s'ha de materialitzar en el corresponent planejament de desenvolupament i serà en aquest document on s'establiran els paràmetres urbanístics concrets i l'ordenació específica de la zona en qüestió.
  
Per tot l'anterior queda clar que les observacions realitzades hauran de ser tingudes en compte en fases posteriors, però no en la que ens ocupa.
  
Cinqué
  
Les determinacions contingudes en el projecte es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Sisé
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de plans especials de municipis de menys de 50.000 habitants, de conformitat amb el que disposen els articles 38 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió del 31 de gener de 2001 acorda:
  
Aprovar definitivament el Pla Especial Reserva de Sòl Dotacional de l'Horta Major de Vilamarxant.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'UN MES, comptador a partir de l'endemà de la present publicació.
  
Tot això sense perjuí que es puga exercitar qualsevol altre recurs que s'estime oportú.
  
València, 31 de gener de 2001.- El secretari de la Comissió Territorial d'Urbanisme: José Manuel Palau Navarro.